{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o programu i načinu temeljnog osposobljavanja dobrovoljnih vatrogasaca"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DALIBOR CVEK","ZA VATROGASNA ZVANJA I SPECIJALNOSTI,\nČlanak 7.","Obzirom na ubrzani razvoj i planove elektrifikacije RH, smatram da bi bilo potrebno kao specijalnost i uvesti osposobljavanje za gašenje požara solarnih elektrana, skladišta električne energije ( baterija) i gašenje požara hibridnih vozila i EVa","Nije prihvaćen","Postojeće specijalnosti nabrojane u članku 7. Pravilnika su programi koji su se do sada provodili i za koje postoje potrebna stručna literatura i osposobljeni instruktori/ vježbatelji za provedbu programa. Ove specijalnosti uobičajene su i u zemljama u okruženju koja imaju sličan ustroj vatrogasne djelatnosti. Sukladno članku 8. st.4. Pravilnika, osim programa specijalnosti navedenih u članku 7., DVŠ može donositi i druge programe osposobljavanja vatrogasaca. To daje mogućnost uvođenja novih programa za stjecanje kompetencija poput ovih koje navodite a sukladno tehnološkom razvoju."]
[2,"TOMISLAV NAĐ","V. NAČIN PROVOĐENJA TEMELJNOG OSPOSOBLJAVANJA,\nČlanak 9.","Ukoliko dobro isčitavam ovaj tekst - od sada će zajednice gradova/područja/općina/dvd/jvp (odnosno vatrogasne organizacije s dopusnicom) moći provoditi samo temeljeno osposobljavanje, dok ispite za zvanja vatrogasca I reda, dočasnika I reda i osposobljavanja za zvanje vatrogasnog dočasnika više neće moći provoditi, nego će to raditi isključivo DVŠ i VZŽ? S obzirom da su to do sada radile organizacije lokalne razine, neće li ovo prebacivanje na razinu županije zatrpati županijsku razinu i iz kojeg razloga se sada ide na ovaj model?","Primljeno na znanje","Programe za zvanja od vatrogasca 1 klase (reda) organiziraju i provode županijske vatrogasne zajednice i po potrebi DVŠ. Iste mogu u provedbi programa angažirati kadrove s lokalne razine ali odgovornost za kvalitetnu provedbu programa ima županijska razina. Ovom odredbom želi se postići ujednačena kvaliteta osposobljavanja s obzirom da se za viša zvanja u vatrogastvu zahtijevaju kompetencije predavača koje u najvećem broju slučajeva nema dovoljno na lokalnoj razini. Stoga je na županijskoj razini puno lakše osigurati dovoljan broj stručnog kadra za provedbu programa za zvanja i specijalnosti."]
[3,"TOMISLAV NAĐ","VII. PRIJELAZNE I ZAVRŠNE ODREDBE,\nČlanak 20.","možda sam propustio - ali što se sa specijalosti Aparati za zaštitu dišnih organa koja se provodila, a sada ju ne vidim (barem ne pod tim nazivom, a istovremeno ne vidim odredbu da će se to priznavati kao nekakva druga nova specijalnost.\nPostoji li mogućnost da se vatrogascima koji su završavali programe za rad s motornom pilom u ustanovama za obrazovanje odraslih prizna specijalnost za rad s motornim i pilama u vatrogastvu?\nDosadašnja specijalnost bolničar - postaje li automatizmom ova nova specijalnost Prva medicinska pomoć u vatrogastvu?\nDosadašnja specijalnost spašavanje pri tehničkim intervencijama - ne vidim u novim specijalnostima, što s time? Dosadašnja specijalnost strojar - postaje li sada to strojar u vatrogastvu?\nŠto s tim starim specijalnostima kojima su sada promijenjeni nazivi - hoće li se to priznati ljudima ili će morati ponovno ići na cijeli ili dio osposobljavanja za novu specijalnost s obzirom da je navedeno da su važeća, ali da ne podliježu postupku priznavanja istovjetnosti - novi pravilnik propisuje kao uvjet određen broj položenih specijalnosti, pa se postavlja pitanje što s vatrogascima koji već imaju položen određeni broj specijalnosti, a koji sada ne postoje u tom obliku odnosno nazivu - hoće li se takve specijalnosti priznavati za napredovanje ili će ljudi ponovno morati polagati specijalnosti po novim programima.","Prihvaćen","Specijalnost: Aparati za zaštitu dišnih organa sada nosi naziv  „Zaštitne naprave za disanje“. Programom za ovu specijalnost koji se objavljuje na mrežnim stranicama DVŠ utvrđuje se postupak priznavanja prethodno stečene specijalnosti „Aparati za zaštitu dišnih organa“, isto vrijedi i za druge specijalnosti koje su promijenile naziv kao posljedica tehničkih prilagodbi i usuglašavanja  s programom obrazovanja za „vatrogasnog tehničara“:\n\n- „Bolničar“ - („Prva medicinska  pomoć u vatrogastvu“), \n- „Spašavanje pri tehničkim intervencijama“  - („Pogonski spasilački alati za tehničke intervencije“), \n- „Strojar“ - („Strojar u vatrogastvu“), \n- „Vezist“ - („Komunikacijsko-informacijski sustavi u vatrogastvu“) \n- „Akcidenti s opasnim tvarima“ – („Vatrogasne intervencije s opasnim tvarima“)\n- „Ronilac s jednom zvijezdom“ – („„Spašavanje ispod vodene površine - Ronilac“)\n- „Radovi na vodi“ – („Spašavanje na vodi i zaštita od poplava“)\n- „Djelovanje u radiološko - biološko-kemijskoj kontaminaciji“ – („Kemijsko-biološko-radiološko-nuklearna zaštita“)\n\nBez obzira što će se u pojedinim programima definirati istovrsnost s prethodnim programima, potrebno je u članku 19. pobliže definirati gore navedeno odnosno navesti da se u programima definira načelo priznavanja stečenih specijalnosti navođenjem „starog“ naziva specijalnosti."]
[4,"IVICA ŠOŠTARIĆ","1.4.Trajanje i način izvođenja nastave,\n1.4.2.Način izvođenja nastave","NIje usklađeno s čl.9 st. 1. koji propisuje tko provodi temeljno osposobljavanje, prema njemu to su Državna vatrogasna škola i vatrogasne organizacije; vatrogasne organizacije su prema čl.3. st 4. vatrogasna zajednica županije odnosno Grada Zagreba i vatrogasna zajednica jedinica lokalne samouprave odnosno vatrogasna zajednica grada, općine ili područja; ovdje se sad pojavljuje da se dio osposobljavanja (Modul 1) provodi u matičnom DVDu. Prijedlog je da se i Modul 1 provodi u vatrogasnim organizacijama prema čl 3. st.4.","Djelomično prihvaćen","Modul 1 Programa temeljnog osposobljavanja sastoji se od provedbe „učenja temeljenog na radu“ te predstavlja pripremu za nastavni dio osposobljavanja. On se treba izvoditi u matičnoj vatrogasnoj organizaciji. Modul 1 se provodi na način utvrđen Programom  a započinje prijavom organizaciji koja ima odobrenje za provođenje programa. Odgovornost za ispravnu provedbu prvog dijela temeljnog osposobljavanja je na zapovjedniku DVD-a koji je stoga sudionik u provedbi programa (kao mentor ili kao osoba koja je odredila mentora). Organizator osposobljavanja je sukladno članku 3. st.4. organizacija koja ima ovlaštenje za provedbu programa što ne isključuje mogućnost da se dio programa provodi u matičnoj organizaciji. Koncept učenja temeljenog na radu pretpostavlja da se polaznik upućuje u praktična znanja radi stjecanja kompetencija i u pravilu se ne izvodi u školskim ustanovama odnosno pravnim osobama koje su nositelji programa već na mjestu rada gdje su navedene kompetencije potrebne.  \n\n U točci 1.4.2. Programa potrebno je dodati da se prijava (Prijava 1)  odobrava od strane organizacije iz članka 3.stavak 4. Pravilnika"]
[5,"DAVOR ĐURAS","2.NASTAVNI PLAN I PROGRAM,\n2.1.Moduli i skupovi ishoda učenja","Pogrešan ukupan zbroj pod VPUP","Prihvaćen","U točci 2.1. u tablici pod VPUP/Ukupno treba umjesto 34 stajati 32, a umjesto 41 treba stajati 40."]
[6,"IVICA ŠOŠTARIĆ","2.2.Razrada modula i skupova ishoda učenja,\n2.2.1.Razrada Modula 1 – „Uvod u vatrogastvo“","Što ako matični DVD ne raspolaže s potrebnom opremom i tehnikom, npr. aparati za disanje? Provodi li se onda Modul 1 samo s opremom i tehnikom kojom raspolože matični DVD?","Nije prihvaćen","Provedba Modula 1 pretpostavlja da se učenje temeljeno na radu provodi u matičnoj organizaciji s opremom i vozilima koje organizacija posjeduje."]
[7,"TOMISLAV NAĐ","2.2.Razrada modula i skupova ishoda učenja,\n2.2.1.Razrada Modula 1 – „Uvod u vatrogastvo“","Dakle, ne može bilo koji zapovjednik DVD-a, već samo onaj s najmanjim činom vatrogasnog dočasnika. Što s novim DVD-ima koji možda nemaju takav kadar - mogu li njihovi polaznici odrađivati modul 1 u drugoj vatrogasnoj organizaciji s obzirom da se ovdje izričito navodi da to mogu obaviti u matičnoj organizaciji? Odnosno može li mentor biti iz druge vatrogasne organizacije u tom slučaju?","Prihvaćen","Zapovjednik DVD-a neovisno o zvanju koje posjeduje određuje mentora za provedbu Modula 1. \nSukladno Programu i način provedbe teorijske nastave i praktičnih vježbi u vatrogasnim postrojbama (NN 115/2020) provoditelj teorijske i praktične nastave može biti pripadnik postrojbe koji ima najmanje pet godina iskustva u vatrogastvu te je poželjno da je vatrogasac s posebnim ovlastima i odgovornostima.\nU točci 2.2.1.treba nadopuniti uvjete za provedbu Modula 1 rečenicom: u slučaju da u dobrovoljnom vatrogasnom društvu nema osobe sa zvanjem vatrogasni dočasnik za mentora se može odrediti i osoba nižeg zvanja ali mora imati najmanje pet godina iskustva u vatrogastvu. \nAngažiranje mentora koji ispunjava uvjete iz druge organizacije nije zapriječeno."]
[8,"TOMISLAV NAĐ","2.NASTAVNI PLAN I PROGRAM,\nPRILOG 1 ","Dva puta se ponavlja polje Adresa stanovanja, vjerojatno se pod drugim misli na mjesto stanovanja u Prijavi za program. Možda odmah propisati i obrazac suglasnosti roditelja/staratelja za maloljetnike koji pristupaju osposobljavanju?","Prihvaćen","U prilogu 1. umjesto adresa stanovanja treba stajati mjesto i poštanski broj. Program se nadopunjuje Prilogom 4 kojim se propisuje obrazac suglasnosti za maloljetnike."]